૧૮ જેટલા SEZ ડેવલપર્સને વધુ સમય ફાળવતી સરકાર
સરકાર દ્વારા દેશમાં સ્પેશીયલ ઈકોનોમીક ઝોનન (સેઝ) પ્રોજેક્ટોના અમલીકરણ માટે વધુ ૧૮ જેટલા ડેવલપર્સને વધુ સમય ફાળવ્યો છે.
વાણિજ્ય મંત્રાલયના સૂત્રોમાંથી સાંપડતી માહિતી મુજબ તાજેતરમાં બોર્ડ ઓફ એપ્રુવલની યોજાયેલ બેઠકમાં બે ડેવલપર્સને તેમના પ્રોજેક્ટ પરત આપવા મંજૂરી આપી હતી. જ્યારે તાતા કન્સલ્ટન્સી સર્વિસીસ અને જીપી રિયલટર્સ સહિત ૧૮ જેટલા ડેવલપર્સને આ પ્રોજેક્ટના અમલીકરણ માટે વદુ સમય ફાળવવામાં આવ્યો હતો.
અત્રે એ ઉલ્લેખનીય રહેશે કે દેશમાં ઉદ્ભવેલા આર્થિક મંદીના વાતાવરણ અને સરકાર દ્વારા મેટ ટેક્સ અમલી અપનાવ્યાના કારણે આ યોજના ખોરવાઈ જવા પામી છે. આ સંજોગોમાં સરકાર દ્વારા આ ડેવલપર્સને તેમના પ્રોજેક્ટને વિકસાવવા માટે એકથી બે વર્ષનો વધારાનો સમય ફાળવવામાં આવ્યો છે.